Public procurement notice: Contract Notice
Published: 2018-08-11
Buyer: Den Europæiske Union
Country: BE
Contract type: Works
Procedure: Open procedure
CPV classification: 45232400
Submission deadline: 2018-10-11
Award criteria: The most economic tender
EU fund: ESF

Technical requirements: Denne bygge- og anlægskontrakt omfatter opførelsen af NNTS' Nicosia afdeling, fra den indgående kloak i Ortakioi/Ortaköy pumpestationen til et aflastningsanlæg, før spildevandsbehandlingsanlægget i Mia Milia/Haspolat. Den anslåede længde er 13 km, bestående af 7,7 km trykledning og 5,3 km gravitationskloakker. Diametrene er i intervallet DN500 til DN800. Størstedelen af kloakken skal konstrueres i sæsonbetingede flodlejer, og det skønnes nødvendigt at skulle gøre brug af opgravningsfri teknikker for at kunne passere et antal broer. Bygge- og anlægsarbejdet omfatter også opførelsen af 4 pumpestationer: 3 eksisterende, der skal renoveres, og 1 ny. Spidsbelastningen på pumpestationerne vil i projekteringsfasen være i intervallet 200 til 382 l/s.
Bygge- og anlægskontrakten skal ledes under FIDIC's kontraktvilkår for bygge- og anlægsarbejder projekteret af arbejdsgiveren 1999 – Første udgave, tilpasset til at tage relevante bestemmelser i den praktiske vejledning i betragtning (PRAG).
Bygge- og anlægskontrakten inkluderer elementer af kontrahentens projektering, der relaterer til pumpestationskonstruktion, desodoriseringssystemer baseret på filtre med granuleret aktivkul (ved pumpestationer og steder hvor trykledningerne udleder ud i atmosfæren) lugtminimeringssystemer baseret på dosering med ferriklorid, sikring mod overbelastning samt SCADA og telemetri.
1) alle juridiske personer (der deltager enten individuelt eller i en sammenslutning — et konsortium — af tilbudsgivere), der er etableret i en medlemsstat i Den Europæiske Union eller i et land eller territorium i de regioner, der er bemyndiget af Rådets forordning (EF) nr. 389/2006 af 27.2.2006.
— dette inkluderer personer, der bor eller er etableret i de områder af Republikken Cypern, hvor regeringen for Republikken Cypern ikke udøver faktisk kontrol
— dette ikke indebærer anerkendelse af nogen offentlig myndighed i områderne ud over regeringen for Republikken Cypern.
Vær opmærksom på at, efter Det Forenede Kongeriges tilbagetrækning fra EU, reglerne om adgang til EU's udbudsprocedurer for økonomiske aktører etableret i tredjelande vil gælde for ansøgere eller tilbudsgivere fra Det Forenede Kongerige afhængigt af resultatet af forhandlingerne. Hvis en sådan adgang ikke muliggøres af de gældende retlige bestemmelser, kan ansøgere eller tilbudsgivere fra Det Forenede Kongerige blive udelukket fra udbudsproceduren.
Tilbudsgivere skal fremlægge en underskrevet erklæring, vedlagt formularen til afgivelse af bud på bygge- og anlægskontrakter, om, at de ikke befinder sig i nogen af situationerne anført i afsnit 2.3.3 i den praktiske vejledning.
Tilbudsgivere kan kun afgive 1 bud pr. parti. Bud på dele af et parti vil ikke blive taget i betragtning. Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end 1 parti. Tilbudsgiverne må ikke afgive et bud på en alternativ løsning ud over det bud, de afgiver på de bygge- og anlægsarbejder, der kræves i udbudsdokumentet.
Tilbudsgivere skal stille en tilbudsgaranti på 110 000 EUR. Denne garanti vil blive frigivet til de ikke vindende tilbudsgivere, så snart udbudsproceduren er afsluttet, og til den eller de succesfulde tilbudsgivere ved alle parters underskrivelse af kontrakten.
Den valgte tilbudsgiver vil blive anmodet om at stille en udførelsesgaranti på 10% af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage, efter at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive annulleret, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Et frivilligt informationsmøde og besøg på stedet vil blive afholdt den 5.9.2018. Informationsmødet starter kl. 10:00 EET på EU's programstøttekontor (EUPSO) i den nordlige del af Cypern.
(For anvisninger om beliggenhed og bekræftelse af deltagelse, kontakt venligst EUPSO via e-mail SRSS-CYPRUS-SETTLEMENT-SUPPORT-TENDERS@ec.europa.eu).
Buddene skal vedstås i en periode på 90 dage, regnet fra udløbet af fristen for afgivelse af bud. Under særlige omstændigheder kan den ordregivende myndighed, før gyldighedsperioden er udløbet, anmode om, at tilbudsgiverne forlænger gyldigheden af bud for en specifik periode.
Udførelsesfristen under delpunkt 8.2 i de generelle bestemmelser for kontrakten er på 630 kalenderdage, hvilket inkluderer en udviklingsperiode på 90 dage, til de af kontrahenten udviklede dele.